CELEX: 32021R2205
Language: hu
Date: 2021-12-13 00:00:00
Title: A Bizottság (EU) 2021/2205 végrehajtási rendelete (2021. december 13.) a 847/2006/EK rendeletnek a 09.0706 vámkontingens keretében behozható, Thaiföldről származó bizonyos elkészített vagy konzervált halak mennyisége tekintetében történő módosításáról

2021.12.14.   
               
               
                  HU
               
               
                  Az Európai Unió Hivatalos Lapja
               
               
                  L 446/38
               
            
         A BIZOTTSÁG (EU) 2021/2205 VÉGREHAJTÁSI RENDELETE
         (2021. december 13.)
         a 847/2006/EK rendeletnek a 09.0706 vámkontingens keretében behozható, Thaiföldről származó bizonyos elkészített vagy konzervált halak mennyisége tekintetében történő módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Európai Közösség és a Thaiföldi Királyság közötti, az 1994. évi Általános Vám- és Kereskedelmi Egyezmény (GATT) XXIV. cikke 6. pontja és XXVIII. cikke értelmében, a Ciprusi Köztársaság, a Cseh Köztársaság, az Észt Köztársaság, a Lengyel Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Szlovák Köztársaság és a Szlovén Köztársaság engedményes listáinak ezen országok Európai Unióhoz történő csatlakozása során történt visszavonásával kapcsolatban egyes, meghatározott engedmények visszavonása tekintetében folytatott tárgyalásokat követő, levélváltás formájában létrejött megállapodás megkötéséről szóló, 2006. február 27-i 2006/324/EK tanácsi határozatra (1) és különösen annak 2. cikkére,
         mivel:
         
                     (1)
                  
                  
                     A 847/2006/EK bizottsági rendelet (2) megállapítja az egyes elkészített vagy konzervált halakra vonatkozó közösségi vámkontingensek kezelését. Az Európai Unió és a Thaiföldi Királyság között az 1994. évi általános vám- és kereskedelmi egyezmény (GATT) XXVIII. cikke alapján az EU CLXXV. engedményes listájában szereplő valamennyi vámkontingensre vonatkozó engedményeknek az Egyesült Királyság Európai Unióból való kilépése következtében szükséges módosításáról szóló megállapodás (3) megállapítja az Unió bizonyos vámkontingenseinek mennyiségét a Thaiföldről importálandó termékek mennyisége tekintetében. A megállapodás 2021. július 20-án lépett hatályba.
                  
               
                     (2)
                  
                  
                     A 847/2006/EK rendeletnek tükröznie kell a bizonyos elkészített vagy konzervált halak mennyiségére vonatkozóan az említett megállapodásban meghatározott egyes uniós vámkontingensek mennyiségét.
                  
               
                     (3)
                  
                  
                     A 847/2006/EK rendeletet ezért ennek megfelelően módosítani kell.
                  
               
                     (4)
                  
                  
                     Tekintettel a szóban forgó megállapodás végrehajtásának sürgősségére, indokolt előírni, hogy e rendelet az Európai Unió Hivatalos Lapjában való kihirdetésének napján lépjen hatályba. Mivel az e rendelet által bevezetett módosítás a hatálybalépése napján folyamatban lévő vámkontingens-időszakra is vonatkozik, erre az időszakra átmeneti rendelkezéseket kell megállapítani,
                  
               
                     (5)
                  
                  
                     Az e rendeletben előírt intézkedések összhangban vannak a Vámkódexbizottság véleményével,
                  
               ELFOGADTA EZT A RENDELETET:
         
            1. cikk
            A 847/2006/EK rendelet módosítása
            A 847/2006/EK rendelet a következőképpen módosul:
            
                        1.
                     
                     
                        Az 1. cikk (2) bekezdésének helyébe a következő szöveg lép:
                        
                           „(2)   1 054 tonna éves vámmentes vámkontingenst kell megnyitni az 1604 20 50 KN-kód alá tartozó szardíniából, bonitóból, Scomber scombrus és Scomber japonicus fajhoz tartozó makrélából és az Orcynopsis unicolor fajhoz tartozó halból készült elkészített vagy konzervált (kivéve egészben vagy darabban lévő) hal Unióba irányuló behozatalára.”
                        
                     
                  
                        2.
                     
                     
                        A 2. cikk (2) bekezdésének helyébe a következő szöveg lép:
                        
                           „(2)   Az 1. cikk (2) bekezdésében szereplő 1 054 tonna vámkontingensből 423 tonnát a 09.0706 rendelésszám alatt a Thaiföldről származó behozatalokra, míg a fennmaradó részt – szám szerint 631 tonnát – a 09.0707 rendelésszám alatt az Egyesült Királyság kivételével valamennyi harmadik országból származó behozatalra kell alkalmazni.”
                        
                     
                  
         
            2. cikk
            A folyamatban lévő vámkontingens-időszakra vonatkozó átmeneti rendelkezések
            
               (1)   Az e rendelet hatálybalépésének napján folyamatban lévő vámkontingens-időszak fennmaradó részére rendelkezésre álló mennyiség az e rendelettel módosított kontingensmennyiség és az e rendelet hatálybalépése előtt már kiosztott kontingensmennyiség közötti különbség.
            
            
               (2)   Ha e rendelet hatálybalépésekor a 2021. december 13-án alkalmazandó kontingenst kimerítették, a rendelkezésre álló új kontingensmennyiséget a szabad forgalomba bocsátásra vonatkozó vám-árunyilatkozatok elfogadásának időrendi sorrendje szerint kell kiosztani a gazdasági szereplők között. Az áruikat e rendelet hatálybalépése előtt, a folyó vámkontingens-időszak alatt a vámkontingens igénybevétele nélkül importáló gazdasági szereplők számára – kérelmükre és a vámkontingens egyenlege által megengedett mértékben – vissza kell téríteni a már megfizetett vámkülönbözet összegét.
            
         
         
            3. cikk
            Hatálybalépés
            Ez a rendelet az Európai Unió Hivatalos Lapjában való kihirdetésének napján lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. december 13-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 120., 2006.5.5., 17. o.
         
         
            (2)  A Bizottság 847/2006/EK rendelete (2006. június 8.) az egyes elkészített vagy konzervált halakra vonatkozó közösségi vámkontingensek megnyitásáról és kezeléséről (HL L 156., 2006.6.9., 8. o.).
         
            (3)  HL L 274., 2021.7.30., 57. o.